Арт Фест и международен фестивал за документално кино в Брюксел "Милениум" представят документалната програма "Хот Док" за нови и класически български документални филми, както и актуални световни документални творби.
Документалното кино често остава извън "светлините на прожекторите", но именно то е един от факторите, които съхраняват паметта и образите на времето. Програма "Хот Док" има за цел да задоволи интереса на ученици, студенти, млади хора, но и зрители от всички възрасти, ценящи документалното кино; да запознае публиката в детайли с нови, както и класически документални творби; да подсили интереса към този особен и изключително важен вид кино; но и да поддържа и разширява създадената общност от млади хора с интереси към света на киното.
Всяка от прожекциите ще бъде предхождана от интродукция към филма и последвана от дискусия с публиката. Българските филми ще бъдат представяни от техните автори.
Входът е свободен.